Úszásoktatás

Iskolánkban a R. M. Á. I. Kazinczy Ferenc Tagiskolájában sokszoros összefogás eredményeként az idei tanévben is sikerül megvalósítani a 2. évfolyamos diákok úszás- oktatását.

Tíz alkalommal utaznak a kisdiákok Mórra a Wekerle Sándor Szabadidőközpont tanuszodájába, hogy avatott szakember segítségével vízbiztonságot szerezzenek. A tíz alkalom húsz vízben töltött tanórát jelent. Ez idő alatt a gyerekek elsajátítják a mell-, a hát- és a gyorsúszás alapelemeit, bátran és ügyesen mozognak az idegen közegben. Ugyanakkor megtanulják annak tiszteletét és a felelős magatartást is. Iskolánk egészségnevelési programjának kiemelt területe az egészséges életmódra, rendszeres mozgásra nevelés, az egész életen át folytatható egészségmegőrző mozgásformák megszerettetése. Az úszás élethosszig gyakorolható testet lelket felfrissítő sport. Megismertetésével utat nyithatunk és mutathatunk diákjainknak a tudatosan tervezett egészségmegőrzéshez.

A projekt megvalósításában nyújtott segítségét köszönjük a KLIK Móri Tankerületének, az Alapítványnak és a szülőknek.

Kincsesbánya, 2016.03.17.

Sallay Orsolya